La UA aborda les últimes novetats en immunoteràpia de malalties autoinmunes i càncer en les IV Jornades de la Societat Valenciana d'Immunologia. Actualitat Universitària\nLa UA aborda les últimes novetats e..a Societat Valenciana d'Immunologia\nLa UA aborda les últimes novetats en immunoteràpia de malalties autoinmunes i càncer en les IV Jornades de la Societat Valenciana d'Immunologia\nAmb motiu del Dia Internacional de la Immunologia es reuneixen en el campus alacantí especialistes en immunoteràpia\nLa immunologia ha tingut una gran importància en l'últim segle; el descobriment dels grups sanguinis, els trasplantaments, el concepte de la tolerància immunològica o els anticossos monoclonals, són alguns dels temes que seran tractats en les dues primeres conferències de les IV Jornades de la Societat Valenciana d'Immunologia, que se celebren el dimecres 29 d'abril de 2015 en la Universitat d'Alacant amb motiu del Dia Internacional de la Immunologia. A aquestes xarrades, que tenen un marcat caràcter divulgatiu, assistirà alumnat procedent d'instituts, pertanyents als cursos de primer i segon de batxillerat, que se sumarà a la resta d'estudiants de grau, màster i doctorat de la UA, de la Universitat Miguel Hernández i altres persones interessades.\nOrganitzades pel Departament de Biotecnologia de la Universitat d'Alacant i la Societat Valenciana d'Immunologia, se celebraran en la sala de graus Alfredo Orts de l'Escola d'Òptica de la UA. Hi participaran especialistes de diferents disciplines biomèdiques de la UA, la Universitat Miguel Hernández, l'Hospital Ramón y Cajal de Madrid i l'Hospital General Universitari d'Elx.\nLes jornades avançaran cap a on es dirigeix la immunoteràpia. Com indica José Miguel Sempere, director del Departament de Biotecnologia de la UA i president de la Societat Valenciana d'Immunologia i del Comitè Organitzador, el futur de la immunoteràpia avança cada vegada més cap a la teràpia individualitzada amb medicaments biològics; «es tracta d'una teràpia més selectiva, enfocada a bloquejar o estimular determinades molècules o cèl·lules del sistema immunitari». Durant les jornades s'abordaran diferents malalties autoinmunes com l'artritis reumatoide, el lupus eritematós sistèmic o l'esclerosi múltiple, que compartiran cartell amb alguns dels càncers més prevalents com són el càncer de mama o el colorectal.\nLes IV Jornades de la Societat Valenciana d'Immunologia tindran lloc en la sala d'actes Alfredo Orts de l'Edifici d'Òptica de la UA.


Persones cuidadores: "Ningú pot cuidar el meu familiar millor que jo"\n"Ningú pot cuidar el meu familiar millor que jo"\nLa responsabilitat de cuidar sovint està marcada per la sobreexigència i el perfeccionisme.\n"Ningú pot cuidar el meu familiar millor que jo" és un pensament que sovint acompanya als cuidadors i cuidadores i, amb certa probabilitat, es podria dir que és cert ja que el fet de dedicar temps a atendre la persona que cuidem fa que la coneguem molt bé i haguem après a tenir cura d'ella cada cop millor.\nPerò, a vegades, a les necessitats d'atenció del nostre familiar, li afegim una forta autoexigència, una responsabilitat excessiva, un voler fer-ho tot perfecte o tenir-ho tot controlat. I tot això pot fer que ens costi delegar, o sentim desconfiança cap a alguna persona que ens ofereix ajuda, que volguem preveure-ho tot fins i tot allò imprevisible, que no acceptem cap errada,... i per això som capaços de renunciar a descansar, a realitzar activitats que ens fan gaudir, a veure els amics,...\nNo hem d'oblidar que cuidar a un familiar dependent és una situació que es prolonga en el temps i aquest ritme que ens autoimposem difícilment es pot mantenir diàriament.\nDemanar ajuda a altres familiars, amics o veins i deixar-se ajudar o fer ús dels diferents serveis existents com serveis a domicili, serveis d'estada diurna, serveis de respir,... és un dels millors antídots per poder fer front a aquesta situació.\n"Demanar ajuda no és un signe de debilitat”\nDe fet, segurament més d'una vegada hem pensat: "si algú em pogués ajudar". Però, curiosament gran part de les persones cuidadores no la demanen o no ho fan sempre que els hi és necessari. I per què pot ser difícil demanar ajuda i acceptar-la?\nAquí ens trobem sovint amb sentiments, pensaments, creences i pors diverses com sentir vergonya, la por a ser jutjat o la por a les reaccions dels altres, pensar que hauríem de poder fer-ho tot sols, creure que la persona que cuidem no ho acceptarà, sentir-nos culpables per separar-nos durant una estona del nostre familiar o per estar passant una bona estona, creure que si demanem ajuda significa que som dèbils o que hem fracassat,...\nI tot això està molt lluny de la realitat ja que demanar ajuda no és un signe de debilitat, ni de fracàs, ni d'evitar responsabilitats sinó un pas per acceptar les nostres limitacions i una forma excel·lent de cuidar-nos a nosaltres i al nostre familiar.\nA més repartir responsabilitats amb altres persones també fa que el nostre entorn comprengui millor la nostra situació i com ens podem sentir, ajuda a evitar exposar-nos a acabar emmalaltint i ens permet gaudir més de les estones que dediquem al nostre familiar en situació de dependència.


Sant Cugat del Vallès haurà de retirar de nou l'estelada de la plaça d'O\nSant Cugat del Vallès haurà de retirar de nou l'estelada de la plaça d'Octavià\nEl Jutjat Contenciós Administratiu número 2 de Barcelona també condemna l'Ajuntament a abonar una multa de 300 euros\nper Redacció dimarts, 24 de gener 2017 - 10:17h\nImatge de l'estelada a la plaça d'Octavià de Sant Cugar del Vallès | Cugat.cat\nEl Jutjat Contenciós-Administratiu de Barcelona dóna deu dies a l'Ajuntament de Sant Cugat perquè retiri l'estelada de la plaça d'Octavià, segons avança El Mundo. És un episodi més de la batalla judicial al voltant de la bandera independentista, en la qual la justícia ja va obligar a retirar l'estelada de la plaça Lluís Millet a instàncies d'una denúncia de Societat Civil Catalana.\nLa resposta del govern de Sant Cugat va ser llavors acatar la sentència i retirar la bandera de la plaça de l'estació. Però, al cap d'unes hores, va penjar-la a la plaça del Monestir, ja que entenien que la sentència només dictava que la bandera no podia estar a Lluís Millet. Societat Civil va presentar un nou recurs per aquest fet i ara la justícia ha donat la raó a l'entitat unionista en primera instància. Segons El Mundo, la magistrada recorda que els fonaments de la sentència «són clars en què l'estelada no pot col·locar-se en cap espai públic».\nAixí, el jutjat dóna deu dies al consistori perquè retiri l'estelada, amb l'avís que no podrà ser reubicada en cap altre lloc públic. A més, imposa 300 euros de multa a l'Ajuntament. No obstant això, l'Ajuntament encara pot recórrer la decisió, tot i que segons el rotatiu espanyol, Societat Civil podria demanar l'execució immediata de la sentència.\nATENCIÓ: L'Euromillones deixa 1 milió d'euros a Barcelona!\nSant Cugat del Vallès Procés Català


Petits exemples de falsejació històrica: Els Borgia | Guspires… ||*||\n← Petita Cronologia de la Persecució Espanyola soferta per la Llengua Catalana\nL’inici d’una època diferent a Catalunya…. →\nPetits exemples de falsejació històrica: Els Borgia\nPublicat el 30 Octubre 2006 per psanmart\nEls escriptors i opinadors propers al socialisme, que s´autoanomenen «no nacionalistes», que es planyen del poc que fem els catalans per ser agradables a Espanya -i, a sobre, n´hi ha de patriotes i d´independentistes!-, i que solen jurar que al país veí no hi ha fòbia anticatalana, s´haurien d´encomanar a Santa Llúcia. Per descomptat que hi ha espanyols liberals, oberts, demòcrates: però a l´hora d´arribar al tema català les coses comencen a canviar. I tot un Perez Reverte esdevé un furiós anticatalà. L´anticatalanisme dóna vots a Espanya -i, per tant, els partits, de dretes o d´esquerres, l´activen sempre que poden. L´autoodi i la síndrome d´Estocolm ens fa amagar la nostra catalanitat- i aquí tenim la raça dels progres cosmopolites, o dels «ciudadanos» i els seus amics -però això ja és, més aviat, un problema psiquiàtric-, per les dosis de fel, odi i mala llet que vessen contra Catalunya, i tenim, igualment, els Enrique Múgica i tota la cort socialista i comparses. La «Brunete mediática», que els nostres progres de pa sucat amb oli sempre diuen que és pròpia de la dreta, oblida la biga en el propi ull: diaris com El País propaguen – de forma més perillosament subtil- un anticatalanisme de signe racista.\nTots -juntament amb la resta de la premsa, en aper o digital, les estacions de televisió -públiques o privades- conflueixen en la fòbia catalana. Aquesta es manifesta en sèries històriques intoxicadores -com la d´història d´Espanya emesa per TVE, o la de la visió edulcorada del franquisme-, o manipular convenietnment la informació.\nAixí en reportatges històrics sobre la Mediterrània, obviar la presència catalana a Itàlia(actualment, «aragonesos» vol dir una altra cosa, i ho saben) o, en una recent informació sobre el festival de Malmoe, no al·ludir a la presència catalana. O, simplement, com veiem en la gran operació Borgia, procedir, directament, a la falsificació història; en pel·lícules, sèries i reportatges es castellanitza el seu nom (Borja, el nom italià Borgia n´és una raonable transcripció fonètica; però la pronunciació castellana d´aquest nom és un insult a la veritat històrica); i, enlloc, es diu que els Borja formaven part dels «dies de glòria de la nació catalana» -com deia el mateix Alexandre VI, i que la seva llengua, la de la seva copiosa correspondència- que ara Eliseu Climent, està publicant-, era en català. Però la catalanofòbia espanyola arriba a l´extrem estúpid de preferir uns suposats «Borgia» italians que no pas valencians, o sigui, de llengua catalana. I, per cert, molts periodistes d´aquí -només cal llegir La Vanguardia- fan el mateix.\nArticle extret de: RadioCatalunya.ca


PAS és l'acrònim que et recordarà com atendre un nen que ha patit un accident - Supercurses 2017\nEts aquí: Inici / PAS és l’acrònim que et recordarà com atendre un nen que ha patit un accident / Salut / PAS és l’acrònim que et recordarà com atendre un nen que ha patit un...\nPAS és l’acrònim que et recordarà com atendre un nen que ha patit un accident\nmaig 2, 2016 /0 Comentaris/a Salut /per Hospital Sant Joan de Déu\nPer atendre a un nen que ha patit un accident, per la seva seguretat i la nostra, és recomanable seguir una conducta ordenada en tres passos, que es resumeixen en l’acrònim PAS (Protegir, Alertar i Socórrer).\nRecomenacions generals en primers auxilis: Conducta PAS\nConsisteix en assegurar-nos que l’escenari en què ens trobem sigui segur. Si bé això és així en la majoria dels accidents, pot no complir-se sempre i cal tenir-ho en compte en situacions com accidents de trànsit, incendis, etc.\nSi bé la majoria d’accidents infantils provoquen lesions lleus que no necessiten atenció mèdica urgent, en el cas que l’accident sigui de gravetat hem de trucar al telèfon d’emergències (112).\nPer atendre una persona que ha patit un accident, sobretot en el cas que es tracti d’un nen, cal intentar:\nTranquil·litzar al nen accidentat. Cal tenir en compte que un nen que ha patit un accident pot estar espantat i adolorit. Per tranquil·litzar-lo hem d’intentar parlar pausadament, amb veu suau i adaptant el nostre llenguatge a l’edat del nen i explicar pas a pas el que farem i avisar-lo si en algun moment alguna de les maniobres que realitzarem li produiran algun tipus de dolor.\nEn casos de traumatismes greus, no realitzar maniobres innecessàries ni mobilitzar l’accidentat llevat que la seva vida corri perill. Si no es té clar el que cal fer, és millor no actuar, demanar ajuda i quedar-se amb el nen.\nConserva la calma. El nerviosisme es contagia i dificulta la presa de decisions encertades.\nEstudia el lloc de l’accident per si el risc pogués persistir i fos imprescindible evacuar totes les persones allí presents.\nTranquil·litza el ferit i no mencionis possibles lesions.\nMantingues al nen ferit calent si és possible.\nPosa’l en una postura de seguretat.\nNo proporcionis al nen medicaments, aliments ni beguda.\nAprèn més sobre salut en la infància a través de:\nhttps://thefamilyrun.com/wp-content/uploads/Nina-que-ha-caido-de-la-bici.png 400 800 Hospital Sant Joan de Déu https://thefamilyrun.com/wp-content/uploads/header-logo-1-300x199.png Hospital Sant Joan de Déu2016-05-02 15:34:412016-05-02 15:48:15PAS és l'acrònim que et recordarà com atendre un nen que ha patit un accident\nAjudar els altres té efectes positius per a la nostra salut El meu fill necessita una revisió mèdica abans de practicar un esport?


Hobo bag-4617 -Manufacturer of tote,hobo,handbag,shoulder bag,backpack,wallet,belt- B&G Fashions Intl Co.,Ltd\nTelèfon: 86 75533656727\nCorreu electrònic: info@bng-intl.com\nCol·lecció de cuir genuí\nbossa de rodamón\nLa bossa de tarda\nBossa i moneder\nLa borsa de maquillatge\nBossa de la platja\nLa borsa d'oci\nNotícies de Negocis\nBorses per a dones\nbossa dels homes\nMoneder i Carteres\nLes dones de la corretja\nEls homes de la corretja\nBorses per a dones-4636\nBossa de mà-4615\nBossa de mà-4601\nBossa de mà-4607\nMISSATGE DETALLS *\nVerd, plata, blau marí, vermell, de color caqui, Blanc, Negre, etc.\nPU Cotó o polièster\n100pcs / estil / color\nMostra Temps de lliurament\nPorts de càrrega\nHuang Pu port o port Yan Tian\nEstem contents de que vostè està interessat en els nostres productes, per a més informació, poseu-vos en contacte amb nosaltres.\nbossa de la senyora\nbossa de la PU\nBossa de la platja-007\nDirecció: Jinbao creació de negocis, Shunfeng Rd # 15, n ° 44 de la zona, districte Baoan, Shen Zhen Xina.\nEns esforcem per oferir als clients amb productes de qualitat. sol·licitar informació, i mostra de pressupost, poseu-vos en contacte amb nosaltres!\nFeliç any nou xinès 2017\nBenvolguts clients: Gràcies a tots per donar el nostre suport complet de l'empresa en l'any 2016, el Festival de Primavera de 2017 s'acosta, tot el personal de l'empresa B & G Fashions li desitja un bon Festa de la Primavera i bona sort a l'any ...\nCom fer una bossa de cuir\nFer una bossa de cuir no és tan difícil com pot semblar. Borses de pell o carteres són duradores i no es desgasten tan ràpid com ho fan altres teixits. Aquest disseny de la bossa de cuir és una petita bossa de cuir que està a la moda i amb fàcil ...\nEl Dia Nacional de Re Popular ...\nEl Dia Nacional de la República Popular de la Xina (en xinès: 国庆节, pinyin: Guoqing Jié) és un dia festiu a la República Popular de la Xina per celebrar el seu dia nacional, i se celebra cada any ...\ndissenys de motxilla\nA motxilles en general queden en una de quatre categories: sense marc, marc extern, estructura interna, i de petaca. Un marc del paquet, quan està present, serveix per donar suport al paquet i distribuir el pes del seu contingut Acros ...\nMapa del lloc poli-idioma\n© Copyright 2010 B & G Fashions Intl Co; Ltd Tots els drets reservats.


El divendres 17 de juliol es farà a la pista esportiva (situada al carrer Tarragona, al costat de l'Ajuntament) un concert d'homenatge al mestre Josep Gols i Veciana que és fill il·lustre dels Pallaresos.\nNascut el 13 de juliol de 1870 us oferirem un concert de música per a cobla i sardanes commemoratiu dels 150 anys del naixement del compositor. Aprofitarem per a recuperar algunes de les seves composicions sardanistes i de pas, recuperarem també alguna composició del mestre Rafael Galea i Garrido, que també va viure uns anys al municipi (fins que va morir l'any 2016).\nUn compositor poc conegut i programat en l'actualitat el mestre Josep Gols, però que al seu moment, fou un dels grans directors corals del nostre país, portant la música coral de l'Orfeó Tarragoní, arreu del país, actuant a llocs com el Palau de la Música Catalana a Barcelona, a molts pobles i ciutat catalanes, o a d'altres ciutats de l'estat espanyol com ara Madrid, Alacant, etc...\nJosep Gols va dirigir des de l'any 190 fins a final de 1930 l'Orfeó Tarragoní, i el 190\nFou també fundador de l'Orfeó Canongí, que va dirigir fins a la seva mort.\nEn el transcurs del concert podrem recuperar 3 sardanes composades pel mestre Josep Gols, i escoltarem algunes composicions d'autors coetanis com ara Francesc Perich i Josep Serra.\nTambé podrem gaudir de la música del seu fill Xavier Gols, que només va deixar escrita una única sardana, dedicada a la seva esposa Mercè.\nEl programa el completaran obres programades en motiu dels 125 anys del naixement d'Eduard Toldrà i el centenari del naixement del mestre de Bràfim, Joan Andreu.\nEl concert és gratuït per cal fer reserva prèvia pel tema del control de l'aforament, per les mesures de protecció del Covid19, així que cal reservar tiquet preferentment per correu electrònic tiquets@ajuntamentdelspallaresos.cat o al telèfon 977 610 600.\nCal respectar les distàncies de seguretat, rentar-se les mans amb gel hidroalcohòlic en arribar i portar obligatòriament la mascareta.\nL'acte començarà a les 10 de la nit, i esperem que puguem gaudir malgrat tot, d'un merescut record per la figura d'aquests compositors del territori, que actualment en diem autors KM ZERO.\nEl programa del concert serà aquest:\nEtiquetes de comentaris: #Covid19 #Desescalada #Desconfinament #NovaNormalitat 150 anys naixement Josep Gols concert ELS NOSTRES COMPOSITORS; KM ZERO


Jove Orquestra de Figueres - Una petita història\nFESTIVAL INTERNACIONAL D'ORQUESTRES JOVES "EUROCHESTRIES"\nLa Jove Orquestra de Figueres va sorgí l’any 1987 de la iniciativa de Joventuts Musicals de Figueres presidida llavors per Albert Fita. Ells foren qui reuniren les tres escoles de música a Figueres amb estudiants per a formar-ne part: el Casino Menestral, La Flauta Màgica i l’Escola d’Arts i Oficis de Figueres. Es va contactar amb Josep Ramon Llobet per agafar-ne la direcció, amb Albert Bosch la sots-direcció i Pilar Gonzàlez la gerència. Era a finals de setembre d’aquell mateix any quan es van fer les audicions al Museu de l’Empordà per a triar als futurs integrants de l’orquestra. Es presentaren una trentena de noies i nois de 9 a 20 anys, els qui amb diferents nivells musicals, estudiaven flauta, violí, viola, violoncel, clarinet i piano, tots ells provinents de Figueres i rodalies. Els assajos van començar la següent setmana al saló de descans del Teatre Municipal El Jardí de Figueres. A partir d’aquell moment la comarca de l’Empordà disposava d’un espai on els joves estudiants d’instrument simfònic podien fer el seu aprenentatge orquestral d’una manera totalment gratuïta.\nEs va començar a treballar obres breus d’estil clàssic i contemporani adients per al nivell elemental i mitjà dels músics, sobretot arranjaments de Mozart, Schubert i alguna obra més contemporània de Bartók o Rezsó, així com concerts breus de Telemann i Vivaldi.\nTant aviat es va veure que hi havia alguns membres d’un nivell musical més avançat, és va considerar la possibilitat d’integrar-los en el càrrec de cap de corda, o sia, un músic que servís de referència als demés. Desprès d’intensos assajos i un de cap de setmana de treball a l’ermita de Sta. Eugènia d’Agullana l’orquestra s’estrenà el dia 19 de juny del 1988 a l’església d’Avinyonet de Puigventós. Unes setmanes més tard, el 3 de juliol, es presentà al Teatre Municipal el Jardí dins el Festival de Música de l’Empordà davant d’un públic que n’avalà definitivament el projecte.\nL’any 1990 la JOF es desvinculà de JJMM constituint-se com a entitat cultural independent sense ànim de lucre, amb uns estatuts, unes finalitats culturals i una assamblea d’associats que esdevenia el seu màxim orgue rector. L’aposta decidida de l’Ajuntament de Figueres amb la signatura del primer conveni el dia 27 d’abril d’aquell matex any amb la primera junta gestora, donaren l’impuls definitiu a la construcció de l’entitat tal i com avui coneixem. Aquesta junta, integrada per mares i pares dels joves, fou presidida per Ramon Sànchez-Toscano, amb Anna Rodríguez com a secretaria, Xavier Alabert com a tresorer, Catalina Costa com a vocal, i un nombre de membres associats que ben aviat arribarien al centenar. En l’apartat musical, l’orquestra es distribuïa en dues seccions: una de corda i una altra de vent de recent formació dirigida per Josep Jofré.\nEl caràcter emprenedor del director i la junta gestora van portar a bon port concerts de gran èxit com l’estrena d’un conte musical, la cantata El mestre d’escola de Telemann amb Xavier Mendoza com a baríton, un concert per a violí de Tartini amb Nestor Eidler de solista, així com la creació d’una nova secció per a incorporar músics de nivell elemental que dirigí Anna Ros.\nLa primera sèrie de concerts va fer arribar l’orquestra a Sant Climent Sescebes, Sant Feliu de Guíxols, Vic, Sant Esteve del Monestir i l’església de Sant Pere de Figueres.\nL’any 1989 Josep Ramon Llobet demanà un any d’excedència i Albert Bosch n’agafà la direcció interina. En aquells moments a la JOF hi havia tres seccions: dues de corda, la de vent dirigida per Albert Gumí. També comptava amb estudiants provinents de Girona, Arbúcies, Moià, Sant Feliu de Guíxols, Santa Coloma de Farners, Sant Hilari Sacalm, i fins i tot Barcelona. Amb ells es va oferir un concert al Monestir de Montserrat i un dins la 1a Orquestrada a Sant Sadurní d’Anoia dins l’Olimpiada Cultural dels Jocs Olímpics de Barcelona. Les obres que s’havien treballat eren de L. Mozart, Britten, Purcell a més d’un concert per a 2 violoncels de Vivaldi amb Anna Comellas i Anna Ros com a solistes. Fou en aquesta època que l’associació participà en la comissió de creació de la Jove Orquestra Simfònica de Catalunya (JOSC), per a on han passat alguns membres de la JOF.\nEl mes de setembre de l’any 1991 s’organitzà el primer curs de formació orquestral i que ha continuat fins al dia d’avui en diferents cases de colònies com el Mas Batllori de Palamós, Can Tallada de Borrasà, Can Bellvitge de Sant Gregori i el Mas Suro de Cartellà. Aquests cursos han servit per a engegar cada nova temporada, a més d’esdevenir una eina de desenvolupament de la convivència entre els músics organitzant activitats com tècniques corporals, xerrades de caire humanístic, mostres de músiques poc freqüents o de cinema, etc.\nLes reformes previstes al Teatre Jardí havien desplaçat la seu dels assajos a l’Escola d’Arts i Oficis i aquell any, al retornar al reformat teatre, Josep Ramon Llobet deixà la direcció de l’orquestra essent substituït per Càndid Rodríguez. Paral·lelament Albert Bosch s’incorporà el càrrec de coordinador i Pau Castanyer s’ocupà de la direcció de la secció Tramuntana. En aquells moments hi havia uns setanta músics repartits en quatre seccions cada una d’elles amb un nom del patrimoni històric empordanès: Ficaris, Juncària i Indika per les seccions de corda Tramuntana per la de vent.\nEl catàleg d’obres s’amplià amb partitures de més envergadura, com les estrenes a compositors catalans*, Simfonia n. 24 de Haydn, Cantata dels pagesos de Bach amb Maria Hoces i Josep Sales com a cantants solistes, suites contemporànies de Baumann, Genzmer, Brant, Norton, obres curtes de Praetorius, Morera, Grieg i una Missa de Haydn amb l’Orfeó Manresà i Anna Moreno-Lasalle com a soprano solista. També és continuaren les classes magistrals amb instrumentistes de prestigi com Josep Ma Saperas, Pere Bardagí, Mario Buglari i Elizabeta Renzi.\nLa orquestra inicià nous convenis de col·laboració amb la Diputació de Girona, la Generalitat de Catalunya i el Consell Comarcal de l’Alt Empordà. Ja en aquells moments la Jove Orquestra de Figueres formava part de les associacions consolidades de la ciutat. A més, l’any 1992 s’estrenaren les aules d’assaig del reformat Teatre El Jardí, que serví de seu fins al 2002.\nEntre els anys 1994 i 1999 l’orquestra oferí les versions d’obres com el Stabat Mater de Pergolesi amb la soprano Clara Valero i el contratenor Òscar Bonany, un concert per a flautí de Vivaldi amb Sara Parès com a solista, cançons de Toldrà amb Carme Rodríguez com a soprano, peces de Killmayer, Warlock, suites de Telemann, un concert per a violins de Vivaldi. La secció Juncària per la seva banda interpretaren el conte musical El mestre Armer d’Albert Gumí i un concert de contrabaix de Vanhal amb James Testi com a solista, la secció de vent Tramuntana destacà en la interpretació de Scaramouche de Milhaud i la secció Indika amb la Battalia de Biber sota la direcció de Jaume Francesc, qui havia substituït l’any 1996 a Frits Schutte i aquest a Dolors Vidal, mentre dins la secció Tramuntana s’incorporà Enric Roca com a director.\nA més dels assajos, concerts i caps de setmana intensius, la JOF organitzà periòdicament xerrades de especialistes com la del luthier David Bagué, el musicòleg Xavier Masseguer i el compositor Xavier Benguerel, totes elles celebrades al Saló de descans del Teatre El Jardí, així com també concerts puntuals de música de cambra a càrrec dels mateixos integrants de l’orquestra.\nEls concerts s’anaven succeint i fins aleshores s’havia actuat a Sant Llorenç de la Muga, Garriguella, Vilabertran, Navata, Arbúcies, Sant Feliu de Pallerols, Platja d’Aro, Peralada, Porqueres, Vilajuïga, Castelló d’Empúries, Manresa, Alp, El Masnou i Andorra, aquest últim a través de l’Escola d’Estudis Musicals d’Andorra. S’iniciaren les col·laboracions amb el Centre de Ioga i Tècniques Corporals de Figueres mitjançant concerts a la capella de Sta. Anna de Pontós i amb els Amics del Museu d’Art de Girona oferint un concert anual a Girona.\nEls cursos 1995-96 es comptà amb la col·laboració com a director convidat de Francesc Llongueras amb qui s’oferiren concerts al pavelló del GEiEG a Girona i al Museu Dalí de Figueres. L’any 1996 s’iniciaren les col·laboracions anuals amb les visites guiades de les Jornades del Patrimoni organitzades pel Consell Comarcal de l’Alt Empordà que portaren l’orquestra a llocs poc habituals com La Jonquera, Albanyà, Sant Martí d’Empúries, Cadaquès o el Parc Natural dels Aiguamolls. També entre els llocs poc freqüents cal destacar la participació periòdica d’algunes seccions de l’orquestra en concerts pedagògics realitzats dins del Centre Penitenciari de Figueres, a on sempre han ofert una calorosa acollida.\nLa junta gestora per la seva part incorporà nous membres per a propiciar una renovació gradual, essent a partir d’ara Josep Salleras el nou tresorer.\nL’any 1998 Xavier Pagès agafa la direcció de Juncària presentant una Oda a Santa Cecília de Purcell juntament amb el cor Vox Cori. Amb aquesta obra es realitzaren varis concerts a Girona i a Barberà del Vallès. Càndid Rodríguez deixà la direcció de la secció Ficaris essent substituït per Xavier Pagès, mentre Marcel Sabaté s’incorporà com a titular de la secció Juncària. L’any 1999 s’oferí el Glòria de Vivaldi amb l’Ensemble Vocal de Ceret en concerts a Cotlliure i a l’església de Sant Pere de Figueres.\nL’any 2001 Lluís Vila agafa la direcció de la secció Tramuntana. Els nous locals d’assaig a partir d’aquell moment són les aules del col·legi Josep Pallach, mentre el nombre de caps de corda per secció s’anava ampliant fins a arribar a incorporar com a tals a antics membres que desitgessin continuar participant amb l’orquestra.\nDavid Salleras fou el primer instrumentista de l’orquestra que passà a director de secció, en aquest cas en la de vent. L’any 2001 Xavier Pagès demanà un any d’excedència i el substituí temporalment Càndid Rodríguez, mentre que Elisenda Carrasco s’ocupà de la direcció de la secció Juncària essent substituïda el curs següent per François Ragot.\nL’orquestra continuà treballant mentrestant obres clàssiques entre les que cal destacar Dido i Enees de Purcell, amb Mireia Bonet, Pau Bordas com a solistes vocals i el Cor Contrapunto Vocale de Barcelona amb qui s’oferiren concerts al paranimf de la Universitat de Barcelona i al pati de la Diputació de Girona. També s’interpretaren simfonies de Schubert i Arriaga, obertures d’òpera de Mozart, de Beethoven, Psicosi de Herrmann, etc. A més, la JOF ha presentat varis concerts en col·laboració amb agrupacions professionals com l’Orquestra de Cambra de l’Empordà al Teatre jardí de Figueres i el Conjunt Orquestral de Girona a l’església de Sant Martí de Girona.\nL’any 2002 s’inicia un programa d’introducció d’instruments poc habituals a la comarca, però indispensables dins d’una formació clàssica, com ara el fagot, la trompa o el oboè, incentivant la incorporació d’alumnes a aquests instruments que fins llavors eren pràcticament inexistents dins les escoles de música.\nEl mateix any, José Luis Chan agafà la direcció de la secció Indika fins al 2003, que posteriorment passaria a mans de Rosa Maria Sala. Mentrestant aquell curs la secció Juncària és convidada en un intercanvi d’orquestres a Igualada essent el seu director Marcel Sabaté. És llavors també quan hi ha un canvi de junta amb Josep Comaposada com a president, Lluís Casadevall com a tresorer, Montserrat Nogué com a secretaria i Xavier Basora en nom de l’Ajuntament de Figueres. El nombre de poblacions arreu de Catalunya on l’orquestra ha ofert concerts s’amplia a Igualada, Borrasà, Pau, Perpinyà, Riudellots, Campllong, Cassà de la Selva, Llagostera i L’Escala.\nAl 2005 Marcel Sabatè s’incorpora com a director de la secció Ficaris, Àngel Vilagrasa a la secció Juncària i Irene Ferrer de la secció Tramuntana. L’any següent surt publicat el tercer CD de l’orquestra titulat Strenes, amb obres estrenades de David Llorens, Xavier Pagès, Albert Bosch i Albert Carbonell.\nAquell mateix 2006 s’hagué de lamentar el traspàs de Rosa Ma Ymbert, qui havia estat vocal de la junta gestora en vàries etapes de l’orquestra. La seva persona és recordada a Figueres en múltiples activitats socials com l’audició del Dia de Tots Sants al cementiri, en la qual la JOF hi participa cada any.\nEn aquell curs s’incorporaren nous directors a l’orquestra: Règulo Sarmiento a la secció Juncària, Daniel Pérez a la secció Tramuntana i Natàlia Escalera a la secció Indika. El nombre d’integrants s’estabilitza en la setantena i continua incorporant músics de la comarca de l’Empordà, la Selva i de Girona capital, gràcies a les bones relacions amb les escoles de música a més de noves que s’hi ha afegit posteriorment com Temps de Música i Escola de Música Pep Ventura de Figueres, Escola Municipals de Música de l’Escala, Girona i Castelló d’Empúries, així com el Conservatori de Música Isaac Albèniz, Aula Musical, El Tamborí i Clau de Faula de Girona.\nAmb la celebració del vintè aniversari l’any 2007 s’encarregaren noves partitures a joves compositors catalans*, s’organitzà un cicle de concerts de cambra amb membres i ex-membres de l’orquestra, varies classes magistrals i la edició d'un llibre.\nLa Jove Orquestra de Figueres ha esdevingut un model de funcionament associatiu, creant una estructura que es nodreix en gran mesura dels seu propi potencial humà, amb varis directors i caps de corda formats dins la mateixa orquestra. A més de la difusió de la música de cambra entre els joves, cal destacar la creació d’un arxiu musical de quasi 2.000 partitures, la gran majoria pensades per a orquestra de joves, que serà digitalitzat en un futur i posat a l’abast de tothom qui ho desitgi. El catàleg de compositors abraça des de la música del renaixement fins obres contemporànies escrites per a estudiants, sense oblidar el grans autor clàssics del barroc i el romanticisme.\nPer l’orquestra han passat prop de mig miler de noies i nois que pogut viure el seu funcionament intern i entendre millor la construcció d’una partitura simfònica. Alguns d’ells han continuat en el camp de la música dins de formacions com l’Orquestra de Cambra de l’Empordà, la Jove Orquestra Nacional de Catalunya, la Joven Orquesta Nacional de Espanya, Orquestra de Girona, Orquestra Versatile, Cobla Els Montgrins, Orquestra del Conservatori del Liceu de Barcelona, La Bisbal Jove, etc. Si bé d’altres músics han guardat el instrument en el calaix dels records, tots ells han aprés a gaudir de ben segur encara més del llenguatge meravellós i universal de la música.


> Tots els productes>Jocs d'imitació>Animals>PEGÀS EUGA LILA SCHLEICH\nPEGÀS EUGA LILA SCHLEICH\nAquesta preciosa euga pegàs de les estrelles, no és d'aquest món. Procedeix de l'espai infinit de l'univers i això es veu a primera vista. Guarda secrets que ni tan sols podríem imaginar-nos. El seu aspecte exterior li dóna una aparença especialment màgica, i fa la impressió que acaba de baixar d'un cel de nit estrellat.\nDimensions: 15,0 x 8,20 x 18,0 cm\nPEGÀS JOIA SEMENTAL SCHLEICH\nHi ha moltes criatures màgiques en el món de bayala, però la majoria són tímides i només pots veure-les si tens molta sort. Quan el magnífic unicorn-Pegaso estén les seves ales resplendents pots veure la majestuositat d'aquesta criatura. Sovint les elfes s'aturen, li pentinen la seva brillant cabellera i el decoren amb flors, i l'unicorn li encanta totes...\nUNICORN MARI SEMENTAL SCHLEICH\nLa brillantor dels unicorns marins es deu a un encanteri que també els permet viure en terra ferma. En el fantàstic món submarí de Meamare s'oculta una família d'unicorns. Només qui té molta sort i paciència pot arribar a veure la família dels unicorns marins. I aquell que aconsegueixi veure'ls alguna vegada, no ho oblidaran mai.Dimensions: 15,1 x 8 x 18cm


Sales a Tortosa - Col·legi Oficial de Metges de Tarragona\nSituada a la planta baixa, la sala té 50 m2 i una capacitat màxima per a 90 persones. Climatització, Wi-Fi, connexió internet i xarxa local, canó de projecció i pantalla, megafonia. Taula presidencial per a 5 persones.\nMatí Gratuït dins de l'horari d'oficines de dilluns a divendres. (Per la tarda només obre els dimecres)\nSituada a la planta baixa, la sala té 28 m2 i una capacitat màxima per a 10-12 persones. Climatització, Wi-Fi, connexió internet.


Mosca Blava Calliphora vomitoria\nAspecte: Les mosques blaves són mosques de grans dimensions (6-13mm) pertanyents al gènere Calliphora. L’abdomen és gruixut i de color blau grisós amb centelleigs metàl·lics i té el cos pilós. Durant els mesos d’estiu no és estrany que entri a les nostres cases. El brunzit greu i el vol pesat la delaten.\nHàbitat i comportament: La femella posa uns 600 ous sobre matèria orgànica animal en descomposició. Encara que també pot posar els ous en ferides obertes o sobre fems. Tenen un excel·lent olfacte per detectar cadàvers. Són importants en el cicle natural, ja que ajuden a descompondre els cossos d’animals morts.\nCicle biològic: Després de la posta, al cap de poc temps, neixen unes larves de color blanc que penetren en el cadàver. A partir d’aquí se succeeixen diverses mudes fins que la larva es transforma en una pupa. L’adult que emergeix visita flors per alimentar-se de pol·len. El cicle de vida el completa entre 2 i 3 setmanes.\nImportància sanitària i riscos: Poden transmetre diverses malalties virals i bacterianes.\nAspecte: La mosca de la fruita, també anomenada mosca del vinagre, és un insecte dípter de 3 mm de llargada.\nHàbitat i comportament: S’alimenta de matèria orgànica en descomposició, com fruites i verdures. No obstant això, també s’alimenta de llevats i altres fongs, d’excrements i fins i tot de cadàvers. La podem trobar molt freqüentment a les cases, magatzems de fruites i verdures, cerveseries, bodegues o bars i restaurants.\nCicle biològic: Es reprodueix a través d’ous de mida petita, que experimenten una metamorfosis completa, de manera que es formen les mosques adultes a partir dels ous, passant per l’estat de larva i pupa. Tarden 2 setmanes en fer-se adultes.\nImportància sanitària i riscos: És una plaga de gran impacte en l’elaboració de vi i cervesa. També és un problema de salut en aquells llocs on l’insecte prolifera perquè hi ha aliments, per la qual cosa s’ha de vigilar molt bé la higiene per evitar una multiplicació excessiva, especialment en bars i restaurants i altres llocs d’ús públic.\nMosca domèstica Musca domestica\nAspecte: Mesuren entre 6 i 9 mm de longitud. Són de color gris opac i presenten uns ulls grans. Tenen dues antenes petites (sensors). El tòrax té 4 franges estretes, l’abdomen és de color groc i presenten 2 ales sense escates i 3 parells de potes.\nHàbitat i comportament: Es reprodueixen als fems, als residus generats per l’home, brossa, aigües residuals, i d’altres residus orgànics en descomposició. Els seus llocs d´alimentació solen estar entre 100 i 500 metres dels llocs de reproducció.\nCicle biològic: El seu cicle vital presenta 4 estadis: ou, larva, pupa i adult i triguen en completar-lo al voltant de 3 setmanes en condicions favorables. L´ou és blanc, ovalat i mesura 1mm de longitud aproximadament. La larva és cilíndrica, però coniforme en un dels seus extrems i de color blanc. Els insectes adults s’aparellen entre 2 i 20 dies després d’haver emergit i poden viure aproximadament un mes; les femelles posen al voltant de 500 ous en total en grups de 2 a 7 ous, uns 4 dies després d’aparellar-se.\nImportància sanitària i riscos: Poden ser portadores de malalties infectocontagioses que poden transmetre en consumir aliments humans, els que contaminen quan després són ingerits per humans. La via de contaminació d’aliments és doble: per contacte de les potes i pels fluids gàstrics i restes dels menjars anteriors que solen regurgitar abans de alimentar-se. Algunes de les malalties susceptibles de transport vectorial per M. domestica són febres tifoides, còlera, salmonel·losi, disenteria de bacils, tuberculosi, anthrax, i també cucs paràsits. Excepcionalment també poden ocasionar miasis.\nMosca Verda Phaenicia sericata\nAspecte: Mesuren entre 6 i 12 mm, una mica més grans que la mosca domèstica. Posseeixen un tòrax de color brillant, normalment blau o verd metàl·lic. Les potes com les antenes són de color negre.\nHàbitat i comportament: Podem trobar-les brunzint al voltant d’algun animal mort, escombriaires, excrements o vegetals podrits, o en qualsevol lloc on hi hagi presència de matèria en descomposició. D’altra banda, un elevada població a l’interior d’un habitatge pot indicar la presència d’algun rosegador mort, ja que solen niar en els cossos de ratolins morts dins de les parets. També les podem trobar en la femta dels gossos, ja que els produeix una gran atracció. S’alimenten de carn, vegetals en descomposició, escombraries o excrements.\nCicle biològic: Tenen una metamorfosi completa, és a dir el seu cicle de vida passa per 4 etapes: ou, larva, pupa i adult. Les femelles posen al voltant de 400-600 ous en matèries en descomposició com excrements, animals morts o ferits. Posteriorment entre 2 i 24 hores i amb unes condicions favorables neixen les larves que s’alimentaran de la mateixa matèria. Als 10 dies les larves es converteixen en pupes, enterrant a terra circumdant. Entre 1 i 3 mesos la pupa passa a l’estat d’adulta.\nImportància sanitària i riscos: Poden transmetre malalties a causa dels patògens que contrauen al posar-se sobre excrements o carronya i posteriorment, transmetre’ls als aliments o altres superfícies.\nMosquit comú Culex pipiens\nAspecte: És de mida mitjana, cos allargat i castany, amb escates fosques i clares i les potes fosques. L’abdomen és marró fosc amb taques clares a la zona dorsal i clar amb taques fosques a la ventral. El mosquit adult pot mesurar de 4 a 10 mm.\nHàbitat i comportament: Per les seves fases inicials requereixen d’aigua; qualsevol dipòsit és un bon niu (des llandes amb aigua fins llacs i rius). Quan creixen prefereixen llocs amb aigües poc profundes i caloroses. En estats de larva i pupa s’alimenten de material orgànic i plantes, quan arriben a la maduresa, les femelles busquen sang que obtenen d’animals (entre ells els éssers humans) per aconseguir la seva reproducció i els mascles s’alimenten de pol·len, suc de fruites i nèctar.\nCicle biològic: La seva reproducció des dels ous fins que neixen dura dues setmanes; necessiten estar en presència d’aigua per madurar, alimentant-se de matèria orgànica i plantes, després es converteixen en pupes i en dos dies neix el mosquit. Viuen entre 2 i 3 setmanes, sense comptar el seu temps de gestació.\nImportància sanitària i riscos: Causen principalment dos problemes. D’una banda les seves pròpies picades, que són molt molestes. I d’altra banda, poden ser transmissors de diferents malalties com el Virus del Nil Occidental, filariosi, encefalitis virals (japonesa, equina veneçolana i Sant Lluís) i la malària aviària. De tota manera, només les femelles són les causants d’aquests problemes, perquè només elles piquen.\nAspecte: Es caracteritza per la seva coloració negra amb ornamentació blanca al tòrax i abdomen, potes amb bandes negres i blanques i una conspícua línia blanca longitudinal central a tòrax i cap. Té una longitud d’entre 5 i 10 mm.\nHàbitat i comportament: Com els altres membres de la família dels mosquits, la femella està equipada amb una trompa fina i allargada, la probòscide, que usa per xuclar sang de vertebrats per nodrir els seus ous. En canvi, el mascle de l’espècie s’alimenta principalment de nèctar. Com és propi del gènere Aedes, la femella pon els seus ous en sec, just a tocar de l’aigua, però no directament a dins. Qualsevol contenidor obert amb una petita quantitat d’aigua com ara pots, gerros, plats de testos, etc. és suficient perquè les larves es desenvolupin. A diferència de molts dels mosquits més estesos i comuns el mosquit tigre pica durant tot el dia, tot i que té un màxim crepuscular.\nCicle biològic: Els ous són dipositats en petits grups sobre les parets interiors de recipients amb aigua o sense. Mai pon els ous directament sobre la pel·lícula d’aigua. Quan els ous entren en contacte amb l’aigua es desclouen i en surten les larves. Les larves experimenten quatre mudes consecutives, durant les quals creixen en dimensions. La larva de quart estadi per contra, passa a pupa, on es produirà la metamorfosi. Les pupes no s’alimenten, i respiren com les larves aire atmosfèric mitjançant òrgans específics. Completada la metamorfosi, de l’interior de les pupes n’emergeixen els mosquits adults voladors al medi aeri.\nImportància sanitària i riscos: El mosquit tigre és un vector de malalties causades per arbovirus com el dengue a Amèrica Central, Amèrica del Sud i la zona del Pacífic, la febre groga i, encara que amb menor freqüència que Culex pipiens, pot ser vector en la transmissió de la febre del Nil. Estudis americans han evidenciat la presència de virus a l’insecte, dels quals almenys dos són causants de malalties als humans com l’encefalitis equina de l’est. A Catalunya no s’ha detectat que hagi actuat com a vector de cap malaltia, ja que no existeixen les malalties que pot transmetre. Està inclòs en el catàleg espanyol d’espècies exòtiques invasores.


Mascaró de proa: “La literatura recordada”, un llibre excepcionalment ric i estimulant\n“La literatura recordada”, un llibre excepcionalment ric i estimulant\n“La llista de llibres que valen la pena,\nde llibres que cal haver llegit per poder\nllegir bé, és ben llarga, i només serem capaços\nde llegir-ne una petita part. Ara, això no és\nun motiu per desistir, sinó per llegir més.”\n“La literatura recordada”, d’Enric Iborra, publicat per Viena Edicions, és un regal per als lectors que els agrada la literatura, els llibres i els autors. No és un llibre per a joves lectors però amb la complicitat de mestres i altres adults els joves poden tenir una excel·lent oportunitat d’enriquir-se i assaborir les més de tres-centes pàgines plenes d’informació i de coneixement sobre lectures i llibres. Una riquesa literària que els satisfarà fàcilment i els seduirà.\n“El treball de traducció –escrivia Maragall- ,\nquan és fet amb calor artístic, suggereix formes noves;\nfa descobrir riqueses de l’idioma desconegudes,\nli dona tremp i flexibilitat, el dignifica...”\nEl llibre és un recull de 101 notes de lectura sobre temes, autors i obres de literatura universal en general i de la catalana en particular. Són petits capítols que Enric Iborra, professor de llengua i literatura catalanes a l’IES Lluís Vives de València, ha anat escrivint i guardant i que ara publica per tal que puguin ser explicats a les aules i serveixin perquè els joves estudiants ampliïn els seus coneixements de literatura amb ganes i amb un acompanyament estimulant per part de l’autor, un autor que estima els llibres i no amaga el seu desig d’encomanar als alumnes i lectors les agradables sensacions que comporta el fet de llegir.\nCada un dels 101 capítols té una extensió breu de tres o quatre pàgines i tracta d’un tema molt concret o d’aspectes i detalls de les grans obres literàries o bé anècdotes d’alguns escriptors de la literatura, sobretot europea i catalana. Algunes obres i alguns autors repeteixen capítols per la importància de la seva trajectòria o per la seva transcendència històrica, com ara “Anna Karenina”, o el cas d’Homer, que amb l’Odissea inaugura el llibre però el tema va apareixent al llarg de tot el llibre. Per part catalana és Josep Pla qui ocupa diversos capítols pel ressò immens de la seva obra completa. També Joan Fuster o Gabriel Ferrater, entre molts d’altres. Novel·la, poesia, teatre, dietaris, aforismes, crítica literària... tota classe de textos van desfilant i són tractats i analitzats de formes ben diverses així com aspectes o experiències d’alguns escriptors i de com treballaven la seva obra. L’autor també dedica algunes comentaris al foment de la lectura i a la necessitat de crear lectors davant l’espectacle literari que s’obre als ulls del lector tot llegint aquest excel·lent treball. 101 contrapunts de lectures, -com bé diu la contraportada- tota una orquestració de motius que s’encavalquen i s’entrecreuen, combinant-se i destriant-se contínuament.\n“Els bons o els grans llibres no canvien la vida,\nperò t’inciten a llegir més. Són com una porta\nque dona accés a un nou espai, on hi ha,\nal seu torn, altres portes. L’impuls\nd’obrir-les és irresistible.”\nUn dels principals objectius d’aquest llibre, és clar, és incitar a la lectura sobretot als joves. A llegir i a rellegir. Iborra destaca alguns dels avantatges del rellegir, com també els destaca Josep Pla, i ens recorda que Eugeni d’Ors reivindicava un esforç per a la lectura, un esforç paral·lel a l’esforç dels noucentistes per crear un país modern i europeu. Els alumnes –deia- llegeixen pocs llibres pel seu compte. Pocs, o cap, amb les esporàdiques excepcions de rigor. Durant el curs, les lectures obligatòries de les diferents assignatures els lleven tot el temps personal que podrien dedicar a la lectura. I en molts casos, no sols el temps, sinó també les ganes. És clar que sempre i en tot moment ens caldrà un sentiment de curiositat, que es té o no es té, que ni s’aprèn ni s’ensenya. Més endavant, la dificultat d’un llibre ja no serà obstacle torturador, sinó un al·licient. Ja no sentirem l’esforç. Són mots encoratjadors que han d’estimular-nos a una sana convivència amb els llibres, els autors i la lectura. Els bons o els grans llibres no canvien la vida, però t’inciten a llegir més. Són com una porta que dona accés a un nou espai, on hi ha, al seu torn, altres portes. L’impuls d’obrir-les és irresistible! Bona lectura!


Podem recorre al Constitucional contra l’aplicació del 155 | Espanya | EL PAÍS Catalunya\nEls independentistes pressionaven el partit d'Iglesias perquè fes el pas, ja que ERC i el PDeCAT no tenen els 50 parlamentaris necessaris\nPablo Iglesias dimecres al Congrés. EL PAÍS\nEl grup d'Units Podem-EnComú Podem-En Marea està ultimant un recurs davant del Tribunal Constitucional contra l'aplicació de l'article 155 a Catalunya, aprovat al Senat el 27 d'octubre. "Hi recorrerem en breu. Estem signant per presentar un recurs", ha revelat Pablo Iglesias, secretari general de Podem, als passadissos del Congrés. La formació morada fa així possible un desig dels partits independentistes presents al Congrés, ERC i el PDeCAT, que no tenen el nombre mínim de parlamentaris, un total de 50, per emprendre ells mateixos aquesta iniciativa.\nÉs més, ahir Gabriel Rufián, en un acte de protesta d'ERC davant de la porta del Congrés, va retreure a Units Podem els seus dubtes sobre aquesta qüestió i els va convidar a “recórrer davant del Tribunal Constitucional contra el cop d'Estat que suposa el 155”. Avui aquesta petició ha cristal·litzat, ja que Units Podem té 71 escons. "He de dir que ho celebrem perquè [l'article 155] és una aberració", ha declarat, després d'assabentar-se de la notícia, Joan Tardà, que fa dies que reclamava a Twitter a Units Podem que prengués aquesta iniciativa. "No enteníem que triguessin tant", ha assenyalat.\nPoc després de les paraules d'Iglesias, el diputat del PDeCAT, Jordi Xuclà, ha convocat una roda de premsa per relatar que la seva formació treballa des de dimarts en la recerca de suports a un recurs en altres grups, en converses amb Units Podem, i que també el seu partit el presentarà.\nNo ha quedat clar si Iglesias se'ls ha avançat amb l'anunci o bé és una acció coordinada, però és evident que es tracta del mateix. “Seria de sentit comú i economia processal que presentéssim un sol recurs”, ha reflexionat Xuclà. La llei dona un termini de tres mesos per als recursos d'inconstitucionalitat i, segons ha assenyalat, “encara hi ha temps” per treballar-hi.\nPer la seva banda, Joan Tardà ha precisat que Units Podem encara no ha convidat ERC a sumar-se al recurs. Fonts de la formació morada subratllen, no obstant això, que el recurs el signaran únicament ells, sense ERC ni el PDeCAT.


7è Jazz a la Fresca\ndijous 8 juliol 21.00 h i 22.30 h\nDavid Poblete orgue\nGirona - Perpinyà Crossing és un projecte que uneix els músics nord-catalans Alex Augé i André Mallau -ambdós professors del Conservatori de Perpinyà-, amb el pianista i teclista David Poblete, impulsor de l'escola Espai Jazz. Aquests músics dinàmics i virtuosos, tornen al Jazz a la Fresca per oferir-nos tant temes propis com alguns clàssics del jazz, a través de la seva mirada moderna, energètica i en format de trio elèctric. Pura energia!\ndijous 1 juliol 21.00 h i 22.30 h\nMariano Oliveira guitarra\nHernán Fridman contrabaix\nGipsy Slide és un projecte en format acústic que recorre estils provinents de tot el món, com el swing, gipsy jazz, tango, vals, folklore, chorinho, boleros, etc. Està conformat per tres músics experimentats de l'escena de Barcelona que es reuneixen per revisitar aquest repertori sumament variat, interpretant clàssics d'aquests gèneres i composicions pròpies, amb la particularitat d'abordar les cançons utilitzant el llenguatge que els uneix als tres: la improvisació.\ndijous 15 juliol 21.00 h i 22.30 h\nEl guitarrista gironí Cesc Adroher ens ha acompanyat en centenars de nits amb el grup Movin’ Wes durant els darrers anys, i l’estiu passat ens van presentar el seu disc en ocasió del Jazz a la Fresca. Ara, Adroher inicia un projecte nou amb el bateria Ramon Prats i el contrabaixista Marc Cuevas, dues de les figures més demandades de l’escena jazzística catalana. Al seu repertori hi trobareu temes propis, i també originals arranjaments d’estàndards clàssics.\ndijous 29 juliol 21.00 h i 22.30 h\nEl pianista català resident a Brooklyn Albert Marquès torna a presentar-se a trio després de l'aclamat concert que ens va oferir el passat desembre. En aquella ocasió ens va presentar el disc Buleria Brooklyniana amb Raphael Pannier a la bateria, en aquesta ocasió comptarà amb el percussionista David Domínguez, un dels músics de referència de l'escena del flamenc.\ndijous 22 juliol 21.00 h i 22.30 h\nTomàs Pujols baix\nKike Pérez bateria\nEl Trio Nilo es va formar l'any 2015 fruit de la bona entesa de tres joves estudiants del Taller de Músics de Barcelona. Passats els anys, recentment han enregistrat el seu primer disc, Planeta Desierto, editat pel segell Miscroscopi i que ens presentaran amb aquest concert. Aquest treball de debut recull composicions pròpies, amb influències molt àmplies, destacant el jazz i la música negra.\ndijous 5 agost 21.00 h i 22.30 h\nSandra Fern, Nito Figueras i Pedrito Martínez, són alguns dels músics més presents en la nostra programació, i és sempre un honor poder gaudir de la seva música. En aquest concert podrem escoltar el seu fantàstic repertori de clàssics de jazz, el blues i el soul de tots els temps.\ndijous 19 agost 21.00 h i 22.30 h\nSammy "The Kid" Muñoz piano\nImpulsor de molts projectes fantàstics dels quals hem pogut gaudir al Club, l'infatigable Dani Alonso ens presenta ara una versió renovada dels Sunset Rhythm Kings, una formació dedicada al jazz clàssic integrada per alguns dels millors músics del moment. Aquest grup de categoria serà resident al Sunset durant la pròxima tardor, oferint una sessió mensual del jazz més trepidant. Veniu a descobrir-los i quedareu atrapats pel seu swing!\ndissabte 7 agost 20.00 h i 22.00 h · concert a l'escenari interior\nRonald Baker trompeta i veu\nMarc Martín piano\nFidel a la tradició, Ronald Baker canta i toca amb una exquisida sensibilitat. Es declara hereu dels grans trompetistes de la història del Jazz, amb un estil càlid i intimista que ha estat comparat amb Miles Davis o Chet Baker. Com a cantant, la seva veu reflecteix influències d'Al Jarreau o George Benson. Baker ha participat en innombrables festivals d'arreu del món, amb els seus grups o com a convidat de músics de la talla de Lou Donaldson, Curtis Fuller o Red Holloway.\n-El recinte exterior serà tancat amb l'aforament reduït\n-Serà obligatòria la desinfecció de mans i l'ús de mascareta fins a estar acomodats\n-En cas de pluja els concerts es faran a l'escenari interior amb aforament limitat\ndijous 12 agost 21.00 h i 22.30 h\nRAMON CARDO 60's QUARTET\nRamon Cardo saxo\nRamon Cardo neix a Godella, València, el 1962, on inicia la seva carrera musical amb 9 anys. Estudia al Conservatori de València, completant la seva formació jazzística al Taller de Músics de Barcelona. Ha col·laborat amb músics com Tete Montoliu, Dave Liebman, Chano Domínguez, Lou Bennett, Idris Muhammad o Perico Sambeat. Concert de luxe en què estarà acompanyat del trio Traç, un dels que han estat residents del club en temporades anteriors.\ndivendres 9 juliol 20.00 h · concert a l'escenari interior\nKelly Green piano i veu\nLuca Soul Rosenfeld contrabaix\nEvan Hyde bateria\nKelly Green és una de les cantants més prometedores de Nova York, sent ja un referent del jazz vocal nord-americà, apreciada igualment per les seves habilitats com a pianista i compositora. Habitual en clubs com Blue Note, Birdland, Apollo Theater, Smalls Jazz Club o The Jazz Standard, col·labora freqüentment amb celebritats del jazz com George Coleman, Christian McBride, Dee Dee Bridgewater, Jimmy Heath, Steve Nelson o Kush Abadey entre d'altres.\ndijous 26 agost 21.00 h i 22.30 h\nGASPAR & THE JUMPIN\nGaspar & The Jumpin' Cats són una banda especialitzada a fer versions de temes clàssics en clau de jazz i swing, de músics com Michael Jackson, Amy Winehouse, Eric Clapton, Queen..., formada per músics gironins de llarga trajectòria i als que hem pogut escoltar al club amb diversos projectes.\ndissabte 24 juliol 20.00 h · concert a l'escenari interior\nTatiana Nova veu\nYakiv Tsvietinskyi trompeta\nSebastián Greschuk trompeta\nJoshua Schofield saxo alto\nGianni Gagliardi saxo tenor\nLorenzo Vitolo piano\nEthan Conn contrabaix\nÁron Tálas bateria\nLa Focusyear Band 21 és un conjunt internacional de joves músics de jazz.El Jazzcampus de Basilea beca aquest grup, que es renova anualment amb joves talents triats entre més de dues-centes sol·licituds. Aquest octet ofereix música original amb arriscades improvisacions, que han treballat intensivament amb mestres de renom com Kurt Rosenwinkel, Brad Mehldau, Lionel Loueke, Jeff Ballard, Larry Grenadier, Miguel Zenon...\nentrada: socis 8 euros /\ndissabte 31 juliol 20.00 h i 22.00 h · concert a l'escenari interior\nJANEK GWIZDALA'S EUROPEAN TRIO\nJanek Gwizdala baix\nGergó Borlai bateria\nEl baixista anglès Janek Gwizdala és una de les grans revelacions del baix elèctric de les darreres dècades. Amb una tècnica i musicalitat prodigiosa, ha aconseguit consolidar una ferma carrera als EUA on ha treballat sovint amb figures com Mike Stern, Randy Brecker o Wayne Krantz. En aquest concert ens presentarà un trio inèdit completat pel gran saxofonista català Llibert Fortuny i el sensacional baterista hongarès Gergo Borlai. Concert d'alta intensitat!


Cinemes acec estrena a les seves sales la pel-lícula: Y llovieron pájaros\nIntèrprets: Kenneth Welsh, Andrée Lachapelle, Gilbert Sicotte, Rémy Girard, Ève Landry, Éric Robidoux, Louise Portal ...\nSinopsi: Història de tres avis que han triat allunyar-se del món i viure als boscos de Canadà. En el mateix moment que un gran incendi amenaça la regió, algú arriba fins al seu amagatall. Els troba una jove fotògrafa que busca un tal Boychuck. I no és l'única. Poc després, una dona de més de 80 anys arriba com una brisa lleugera que esvalotarà les seves vides. Mentre intenten comprendre la història del Boychuck a través de les seves pintures, una cosa extraordinària sorgirà entre tots ells.


Cuinar a casa: Flan de caquis\nEstem en plena temporada de caquis.\nAquesta fruita em porta records de quan era petita i la meva mare els comprava, havia de ser la fruita més "exòtica" de llavors, per que quan jo era petita no havien per aqui, o jo ens l'havia vist mai a casa meva, fruites com el kiwi o el mango, que per cert m'encanten les dues.\nEl caqui és el nom genèric de diversos arbres conreats pels seus fruits anomenats caquis kaki. Etimològicament procedeix del japonès kaki.\nEls caquis i els caquis Persimon són exactament la mateixa fruita. Tots dos són de la varietat "vermell brillant", posseeixen les mateixes propietats, el mateix color i sabor. L'única característica que els diferencia és la textura, ja que els caquis Persimon posseeixen una polpa dura i la polpa dels caquis convencionals és tova.\nLa varietat del caqui Persimon és una varietat de la qual la Ribera del Xúquer (València) posseeix la denominació d'origen. València produeix el 95% del total de la producció a Espanya.\nEl consum de caquis és recomanable ja que contenen carotè i criptoxantina, ambdós rics en vitamina A. També tenen un alt contingut en vitamina C. Són rics en potassi, sucre i glucosa. Amb la seva activitat antioxidant amb efectes beneficiosos que disminuïxen el risc de determinades malalties degeneratives (càncer, cataractes, problemes cardiovasculars, etc.). També es recomana el seu consum per combatre la diarrea i la colitis.\nAquesta recepta l'he vist al bloc Bocados de cielo que sempre té unes receptes molt interessants.\nA més he aconseguit sorprendre a casa per que no s'esperaven un pastís amb aquesta fruita ...\n-3 Caquis de la varietat Persimon\n-2 Iogurts grecs o naturals\n-60 Grams de maizena\n-2 Sobres de flam Potax, Mandarin, royal .. (aqui Mandarín)\n-1 culleradeta de llevat el pols\nPrimer pelem i tallem petits els caquis.\nBarregem els ous batuts amb el sucre, els iogurts, els sobres de flam, una mica de ratlladura de pell de llimona, la maizena i el llevat, afegim els caquis, que ens quedi tot ben barrejat.\nHo posem en un motlle rodo, i ho fiquem al forn calent a 175 graus uns 50 minuts.\nÉs molt millor deixar reposar aquest pastís-flam, millor d'un dia per l'altre.\nEncara que estava bé de textura i de sabor a si no té res especial per que en realitat és un flam tipus púding, el sabor dels caquis no es nota per res.\nM'ha agradat fer-ho per provar pastissos amb altres fruites que no siguin les pomes, peres o plàtans, però aquest potser no ho torni a repetir.\nPublicat per Lucia Vilaplana a 12:53\nPastís de poma sense ou..ni mantega\nAl Ras Blue grass & old time festival 2015\nCarrot cake, Aniversari de l'Alfons\nCodonyat, gràcies Sheila, gràcies Maria Jose!!!\nMega galeta amb marsh mallowns\nMuffins de xocolata i plàtans de Canàries\nPastís de formatge super, super esponjós per l'ani...


Torra, a un pas de ser jutjat per no retirar llaços grocs durant la campanya - Diari de Girona\nEl jutge descarta arxivar la causa per desobediència a la JEC i constata que els fets podrien ser constitutius de delicte\nefe 27.06.2019 | 11:35\nEn el seu escrit, que es pot recórrer, el jutge rebutja la petició de Torra d'arxivar el cas, perquè la possibilitat de complir els mandats de la Junta Electoral Central (JEC) estava "perfectament" al seu abast i, malgrat això, va optar per "persistir en la desobediència" per la seva "clara voluntat obstativa al seu compliment".\nEl magistrat ressalta que els llaços grocs, les estelades i les pancartes demanant la llibertat dels presos representen "els anhels d'independència de Catalunya i la seva constitució en forma de república", que en aquests moments identifiquen "legítimament" uns partits i part de la ciutadania, davant altres partits i ciutadans que s'oposen "amb idèntic afany i no menys legitimitat".\nAquests símbols, apunta el jutge, poden ser "legítimament utilitzats" per les formacions polítiques que ho desitgin en la seva propaganda electoral, "però no poden ser exhibits per les administracions i pels poders públics sense infringir greument el seu deure objectivitat i de neutralitat, almenys no durant els períodes electorals".\nL'acte detalla que, davant les generals del 28A, la JEC va ordenar l'11 i 18 de març a la Generalitat que retirés dels seus edificis els llaços grocs, banderes independentistes i pancartes a favor dels presos, davant la qual cosa que Torra, en una "argúcia per a no complir el disposat", va recórrer amb el termini ja vençut.\nEl jutge emfatitza que Torra, "amb el propòsit de dissimular el seu ferm designi d'incomplir o, en qualsevol cas, d'endarrerir el màxim possible el compliment del mandat de la JEC", va demanar al Síndic de Greuges que aclarís la seva postura davant aquest pols, davant la qual cosa el defensor de les persones va reiterar el 20 de març que s'havia d'obeir a l'àrbitre electoral.\nEl jutge destaca que, "per si hi hagués algun dubte sobre la voluntat obstativa del querellat al compliment dels acords de la JEC", la llavors portaveu del Govern Elsa Artadi va sostenir el 19 de març en la roda de premsa posterior a la reunió de l'executiu que Torra havia reafirmat la seva decisió personal de mantenir la pancarta a favor dels presos que penjava del balcó del Palau de la Generalitat.\nA més, subratlla que, quan la JEC va notificar a la Generalitat el 19 de març que no suspenia la seva ordre que retirés els símbols partidistes, "per si hi hagués encara algun dubte sobre la voluntat decididament obstativa" de Torra, el Govern va publicar una nota de premsa el 20 de març en què s'anunciava que el president "no ha donat ni donarà cap ordre com li havia exigit la JEC".\nA més, la nota descrivia una cronologia de l'ocorregut en la que reconeixia "palesament", segons el jutge, que havia mantingut el llaç groc després de vèncer els ultimàtum fixats per la JEC.\nFinalment, el Govern va cobrir la pancarta sobre els presos el 21 de març al migdia amb una altra amb el lema "Llibertat d'expressió" i va substituir el llaç groc per un idèntic però de color blanc.\n"Curiosament, en la tarda del dia 21 de març, en el que sens dubte constitueix un clar indici d'una acció d'incompliment que responia a la mateixa iniciativa inspirada per Torra per al Palau de la Generalitat, en les altres seus públiques - conselleries i delegacions territorials - es van substituir una part dels llaços grocs per pancartes amb llaços blancs", exposa el jutge.\nSegons el magistrat, que una vegada finalitzat el tràmit de diligències prèvies ha transformat la causa en un procediment abreujat, l'actuació de Torra podria ser constitutiva d'un delicte de desobediència, que pot comportar la inhabilitació per a càrrec públic.\nAlternativament, segons el TSJC, podria constituir un delicte de denegació d'auxili, que castiga amb suspensió d'ocupació o càrrec públic per entre dos i tres anys a l'autoritat pública que, sent requerit per l'autoritat competent, no prestés l'auxili a causa de l'administració de justícia o un altre servei públic.\nEn el seu escrit, el jutge afirma que "no mereix cap crèdit" l'argument al·legat per Torra en la seva declaració com a investigat, el passat 15 de maig, en el sentit que la JEC no tenia competència.\n"No pot invocar-se en assumptes electorals una pretesa autonomia del president de la Generalitat, com autoritat de l'Estat, davant l'Administració Electoral i, encara menys, durant el període electoral d'unes eleccions generals, seguides de les europees, per procurar excloure'l del deure, sancionat penalment, d'obediència a les seves prescripcions electorals adoptades amb totes les formalitats legals", raona.\nEn aquest sentit, remarca que la Llei Orgànica de Règim Electoral (LOREG) dona competències a les autonomies per aprovar la seva pròpia legislació electoral per a regular les eleccions en els seus respectius parlaments, "possibilitat de la que, per cert, Catalunya no ha fet ús fins al moment, per la qual cosa tampoc no existeix una Junta Electoral amb competència per a tota la comunitat autònoma catalana".\n"Mentre això no ocorri - subratlla -, l'únic organisme competent per resoldre les queixes electorals relatives a tot el territori de Catalunya és precisament la JEC".


Catalanofòbia a la comissaria de la policia espanyola a Vic: ‘Estàs obligada a parlar en espanyol!’\nMontserrat Puig Cotado denuncia a VilaWeb el mal tracte que ha rebut a la comissaria de la policia espanyola quan ha anat a renovar-se el passaport\nUna veïna de Vic, Montserrat Puig Cotado, ha hagut d’aguantar un calvari aquest matí a la comissaria de la policia espanyola a Vic. Hi ha anat a fer-se un passaport nou, per a poder viatjar d’ací a dos mesos. Però n’ha sortit amb una denúncia, sense passaport i havent hagut de suportar les males maneres d’un agent de la policia espanyola i un altre de la guàrdia civil, que la volien obligar a parlar en espanyol, i que no la pensaven atendre, ni deixar passar, si no ho feia. Ara Puig Cotado vol presentar una denúncia pel mal tracte rebut.\nAquest és el relat dels fets que ha fet a VilaWeb:\n«He anat a la comissaria de Vic per renovar-me el passaport. Eren les deu del matí. A l’entrada hi havia un guàrdia civil, i quan he entrat he dit:\nI quan entrava a la comissaria, m’ha dit (en espanyol):\n—Ei, un moment, per què véns?\n—A fer-me el passaport.\n—Parla’m en espanyol.\nLi he dit que jo, per aquí, no hi passava, i he continuat pujant les escales. M’ha agafat pel braç i m’ha insistit que li parlés en espanyol, que hi estava obligada. I he pujat. I allà hi havia un noi que agafava els noms de la gent que venia. Ell tampoc no m’entenia, però en cap moment no m’ha dit que estigués obligada a parlar en castellà. I m’ha dit que em busqués jo mateixa a la llista perquè no m’hi trobava. I el de l’entrada, que era al meu costat, encara em deia:\n—Que parlis en espanyol, que hi estàs obligada.\n—No penso parlar en castellà, sóc a Vic, sóc a Catalunya i no hi estic obligada.\n—Ets a Espanya i estàs obligada a parlar en espanyol.»\nNo la deixen passar\nEl guàrdia civil ha acabat baixant per atendre més gent. I ella s’ha quedat amb el noi de la taula, intentant-li explicar que no estava segura de si avui era el dia que tenia per a la renovació. Ell li ha dit que li donava un número i que podia sortir a fer-se les fotos requerides. Ha anat a fer-se les fotos, i quan ha tornat el guàrdia civil de l’entrada se li ha plantat davant, amb les cames obertes i els braços encreuats, impedint-li d’entrar. Li ha repetit que venia a renovar-se el passaport. I ell li ha dit: ‘Parla’m en espanyol, que no t’entenc.’ Ella li ha dit: ‘Deixa’m passar, vinc a fer-me el passaport, ja saps que no et parlaré en espanyol.’ I no la deixava passar. Ha arribat una altra dona, que, com que li ha respost en espanyol, l’ha deixada entrar.\nContinua el relat:\n«He parlat per mòbil amb en Joan Coma [regidor de la CUP a Vic, que ha denunciat el cas per Twitter], i després he tornat i li he dit: ‘Em pots especificar per què no em deixes passar? És perquè et parlo en castellà, que no em deixes entrar, oi?’ I em deia: ‘No t’entenc, no t’entenc’. I al final m’ha dit (en espanyol): ‘Senyoreta, senyoreta, que ve a fer-se el passaport, oi?’ I m’ha deixat entrar.»\nDenunciada per ‘falta de respecte a l’autoritat’\nPuig Cotado continua explicant els fets:\n«M’han donat número, i quan m’ha tocat he anat a una noia que m’entenia en català. Però ha vingut una altra noia, que parlava en català, i li ha dit a l’altra: ‘Perdona, no atenguis aquesta noia, que passi a la taula 7.’ A la taula 7 no hi havia ningú. Li he preguntat per què. I m’ha dit que en aquell moment tenia molta feina. I jo li he dit: ‘Aquesta noia no té feina, m’atenia a mi ara.’ Però m’ha dit que no insistís i que anés a la taula 7. Allà no hi havia ningú, i he anat esperant, i veient que passava gent al meu davant.\nM’he queixat, preguntant per què no m’atenien. I un home ha dit, en castellà: ‘Ja l’atendré jo, deixa-la.’ I m’ha fet passar. Jo li he dit: ‘Vinc a fer-me el passaport.’ I em respon: ‘Parla’m en espanyol.’ Li he dit que no, i m’ha dit que hi estava obligada. Li he insistit que no, i m’ha dit: ‘A mi em parles en espanyol, perquè sóc de Madrid.’ ‘Doncs si ets de Madrid, vés a Madrid, però jo aquí parlo en català’, li he dit. I m’ha dit que em denunciava. Jo m’he negat a signar la denúncia, i ell li ha demanat a un altre home que la signés com a testimoni… He sentit que deia ‘no em facis això’, però l’ha acabada signant. M’han denunciat per falta de respecte a un agent de l’autoritat dient-li textualment ‘vés a Madrid perquè no entens et català, amb to despectiu’. Després de donar-me la denúncia, m’ha dit que em suspendrien de sou i feina. I no sé de quina, perquè estic sense feina.»\nUn cop denunciada, Puig Cotado ha pensat que potser podria aconseguir el propòsit de renovar-se el passaport. Però no…\n«Després de la denúncia, m’ha dit: ‘I ara què vols?’ I li he dit: ‘Fer-me el passaport’. I m’ha dit que farien el que podrien i m’ha atès amb normalitat. Com que no tinc el passaport perquè l’he perdut, m’ha dit que havia d’anar a fer la denúncia als mossos i presentar-la, i, molt amable, m’ha donat l’opció d’anar en aquell mateix moment als mossos i denunciar que l’havia perdut, i tornar ràpidament a la comissaria per poder-me fer el passaport avui mateix. Em deia que em feia un favor, perquè, si no, m’hauria d’esperar dos mesos. I això em fot perquè just marxo d’aquí a dos mesos.\nLi he dit que d’acord, però li he preguntat per què no m’havia fet això des d’un primer moment. ‘Perquè has arribat de males maneres, i perquè m’has dit que me n’anés a Madrid’, m’ha dit. Jo després li he demanat el número de placa, m’ha dit que era apuntat a la denúncia. I li he demanat pel del guàrdia civil de fora. I m’ha dit que la hi demanés a ell. M’he alçat i he dit que la hi anava a demanar. En aquell moment m’ha dit: ‘Saps què, no vagis a fer la denúncia, perquè no et dono permís, ja no et faig el favor.’»


nunArt | Entrenament Contemporani per professionals\nContemporani per professionals\nQuan? De dilluns a divendres de 9.30 a 11h\nOn? nunArt Guinardó\nAportació: L’aportació és sempre de 6€. Pots treure’t un abonament de 10 entrenaments per 50€ o de 20 entrenaments per 80€ amb el que pots anar a qualsevol entrenament de Gràcia i/o Guinardó. La validesa de l’abonament és de 3 mesos des de la data d’aquisició. No cal pagar matrícula, ni reservar plaça. Això sí: cal entrar puntuals. Obrim sala 30 minuts abans de l’inici de l’entrenament\nCapacitat: 25 persones (la gent entra per ordre d’arribada fins a assolir el límit de participants — així que mira d’arribar d’hora, si vols assegurar la plaça)\n!! Si us plau, tingues en compte que tanquem portes un cop comença la classe. Estem oberts 30 minuts abans.\nEntrenament de dansa contemporània per a professionals. Seqüències coreogràfiques, pautes d’improvisació i exercicis per a l’escalfament, la musculació i l’aprenentatge físic en moviment.\nDESEMBRE: dilluns i dimecres amb Laia Santanach – dimarts i dijous amb David Novoa – divendres amb Ester Forment\nGENER-FEBRER-MARÇ: dilluns i dimecres amb Rober Gómez / dimarts i dijous amb Miquel Barcelona / divendres GENER I FEBRER: Johanna Knefelkamp & Laura Saumweber / divendres MARÇ: Emma Riba i Laura Alcalà\nLaia Santanach se forma en Barcelona y obtiene el certificado Advanced de danza clásica de la R.A.D. El año 2006 convalida los estudios de grado profesional en el Institut del Teatre de Barcelona, donde trabaja como apoyo docente durante 6 años en la especialidad de coreografía, CSD.\nParalelamente ha trabajado con diferentes coreógrafos nacionales e internacionales como Pepe Hevia Danza, Plan B (Arantxa Sagardoy y Alfredo Bravo), Trànsit Dansa, Roberto G. Alonso, Elephant in the Black Box con Jean Philippe Dury, Idan Sharabi, Teresa Nieto en Compañía, La petita Malumaluga (tour Beijing) y Gelabert-Azzopardi.\nTambién ha trabajado en diferentes producciones del Gran Teatre del Liceu como bailarina en óperas con directores como La Fura dels Baus y Els Comediants entre muchos otros.\nComo a docente ha trabajado en Àrea, Escuela de Circo Rogelio Rivel, La Caldera, NunArt, UAB, Cobosmika Seed’s, Descalzhina y Escuela de Circo Carampa (Madrid) entre otros. Actualmente es docente en la Universitat Autònoma de Barcelona e imparte varios intensivos de forma regular.\nComo creadora ha coreografiado para la cia Addaura Dansa, Cobosmika Seed’s, diversas colaboraciones con otros creadores y varios solos como Vàcua o Ballant Ballàvem ( Apdc y Sismògraf2017).\nDavid Novoa va començar els seus estudis en el Centre de les Arts del Circ Rogelio Rivel CACRR de Barcelona.\nPosteriorment va ser becat a l’escola de dansa Varium i va acabar els estudis contractat pel Centro Andaluz de Danza CAD de Sevilla.\nProfessionalment ha treballat amb Anna Sánchez (Alemanya), amb Nadine Gerspacher (Barcelona), amb Laura Vilar i Miquel Barcelona (Barcelona), amb Isabel Vázquez (Sevilla) i altres coreògrafes. Ha co-creat la peça Golpes de nada, seleccionada a la red A cielo abierto 2015 i premiada al Certamen Coreografic de Madrid.\nCom a docent ha impartit classes a nunArt, La Caldera, Varium, Area espai de dansa, la Universitat Autònoma de Barcelona, Freiburg Theatre, etc.\nEster Forment, directora i organitzadora de Ripollesdansa.\nLlicenciada en Psicologia Universitat de Girona. Màster en Mediació corporal, especialista en: Psicomotricitat, Universitat de Barcelona. Altres formacions d’investigació del moviment. Ballarina i creadora independent. Estudia a diferents ciutats: Barcelona, Girona, Madrid, Freiburg, Brusel·les… amb diferents professionals desde 1994. M’inicio en el món del contact improvisació al 1999 gràcies al col·lectiu s.i.a.m.b. Background en arts marcials: Tae Kwon Do i Kun fu.\nPorto més de 20 anys donant docència en dansa, contact improvisació, tallers d’autoconeixement, filogènesis del moviment, desenvolupament motriu i cognició…. També he donat classes Mercat de les flors,; a l’Auditori de Catalunya i Teatre Lliure; he col·laborat amb Apropa cultura i Universitat de Girona.\nTriologia 2016-2017: Hummus dansa inclusiva: Heretaràs la Terra, en col·laboració amb Fundació Guifré i Fundació Map; Passant de llarg, tallers de dansa amb els col·lectius Associació IntegraLleure i Fundació Map, mostrat al Sismògraf d’Olot i Ripollesdansa 2017. I D’ànima i de Terra, Fundació Map.\nCreadora i Premiada per la peça Back 1er Premi Certàmen Maspalomas 2007; 2on premi Certàmen Coreogràfic de Madrid 2006. Ex-membre de la compañía Sr.Serrano, de la que va rebre diferets premis: el més important otorgat l’any 2015 per la Bienal de Venecia Lleó de plata.\nLa meva investigació es focalitza en el desplegament de la sabiesa d’aquest cos mòbil, pulsàtil i viu i com atenent el ritme orgànic del cos crear una dansa sostenible i economitzant l’esforç, perquè poguem ballar tota la vida. I com reconnectant amb la part més instintiva de nosaltres mateixos, podem descobrir tot un potencial increïble d’oportunitats. I en aquest cas, el contact improvisació n’és la porta d’entrada.\nFotografia © Tristán Pérez-Martin


totbisbal ràdio » Cròniques des de l'exili - 1x02\nL'emissora de la Bisbal d'Empordà i pobles veïns\nA totbisbal ràdio tens accés a fil musical i emissions en viu. També a gravacions a la carta de plens, conferències, presentacions i concerts, entre altres testimonis sonors de l'actualitat.\nCròniques des de l'exili - 1x02\n12-08-2017 (135,32 MB)\n1. Revisem l'actualitat recent de la Bisbal i pobles veïns, que podeu trobar a totbisbal.com.\n2. Entrevista a Josep Matés, ceramista-col·laborador d'un projecte que ha permès millorar l'efectivitat d'uns filtres d'aigua a l'Equador als que s'ha aplicat plata col·loidal i la tècnica de cocció de la ceràmica negra.\n3. Entrevista en profunditat a Joan Bassa i Quim Vancells, president i vicepresident primer del Bisbal Bàsquet, associació que compta amb una gran massa social (250 jugadors, i mancaria sumar-hi els socis, entrenadors i pares).\n4. Entrevista a Elisenda Romeu i Emili Salvà, membres de l'ANC de la Bisbal i pobles veïns sobre l'11 de setembre i el referèndum de l'1 d'octubre.\nTrobareu la llista de sintonies i de músiques del programa a Spotify.\nLes formes de contacte amb el programa per fer suggeriments, plantejar temes, enviar informacions o possibilitats de col·laboració, entre altres, són via twitter a @totbisbalradio, per correu electrònic a radio@totbisbal.com i per nota de veu al WhatsApp 679 859 104. També per Telegram.\nDurada: 2:27:48 min - Tipus d'arxiu: mp3 (128 kbps 44100 Hz)\nxx.xx.17 - xx.xx h - ACTE\nCOMENTA AMB L'ETIQUETA\nÚltimes citacions de totbisbal ràdio\nEspai o programa\n07.00-08.00 FIL MUSICAL\n08.00-09.00 EL SUPERMATÍ\n09.00-10.00 FIL MUSICAL\n11.00-12.00 SONS A CAU D'ORELLA\n(dissabtes i diumenges)\n12.00-14.00 FIL MUSICAL\n14.00-14.30 NOTÍCIES (RAC 1)\n14.15-00.00 FIL MUSICAL\n00.00-00.20 PASAJES DE LA HISTORIA\nO MONOGRÀFIC ZONA CERO\nEl nostre contingut es troba llicenciat amb\nQui som? <?php echo literal('Contacta\_'ns');?>Contacta'ns</a>


Taller de compostatge casolà al Centre Cívic 1 d’octubre - Vila de Breda\nTaller de compostatge casolà al Centre Cívic 1 d’octubre\nEl proper dissabte 17 a les 10 hores el Centre Cívic 1 d’octubre acollirà un taller de compostatge casolà. Durant la sessió membres de l’àrea de Medi Ambient del Consell Comarcal de La Selva donaran les claus per a aprendre transformar els residus orgànics en compost. La sessió està oberta a tothom, tant persones que encara no fan compost i estan interessats com aquells que ja en fan. A més d’una sessió formativa, la trobada servirà per a realitzar diversos tràmits relacionats amb el compostatge casolà. Alguns d’aquests tràmits són la obtenció d’un compostador o donar-se d’alta a la xarxa comarcal de compostaires.\nEl foment del compostatge casolà és una altra de les mesures per a reduir la quantitat de residus que llancem a les escombraries i incentivar el reciclatge, complementària al servei de recollida porta a porta que es va iniciar a Breda el passat 26 de novembre. En aquest sentit tots aquells que facin compost orgànic a les seves llars poden gaudir d’una bonificació del 12% a la taxa d’escombraries.\nEl compostatge casolà és un procés natural de transformació de les restes orgàniques en compost, un adob natural molt semblant a la terra vegetal que millora l’estructura del sòl. Amb la instal·lació d’un compostador una família mitjana de Catalunya deixa de produir uns 1.200 kg de residus orgànics cada any, reduint així els residus destinats a l’abocador i disminuint l’ús de fertilitzants químics.


La rondalla de les lleis\nFerran Aguiló | 10 novembre 2007\nDins aquest popurri de notícies curioses amb el qual ens desembafen de la política els mitjans de comunicació, ahir vaig llegir que al Regne Unit encara és vigent una llei que prohibeix morir-se en el Parlament, una altra que permet a les embarassades orinar en el casc d'un policia si no hi ha altra alternativa o una perillosa relíquia jurídica del passat que, en el barri antic de York, permet assassinar escocesos si duen casc i fletxes. Em passà pel cap pensar com s'ho faria el govern Antich en casos semblants. Si un partit soci del govern tengués interès a treure endavant, per exemple, el decret llei que permeti fotografiar un membre directiu d'ASAJA si se'l troba sobre un tractor sense participar en una manifestació, el primer que faria seria telefonar a un periodista amic per contar-li que la qüestió està tancada i que només ell ha aconseguit l'exclusiu avantatge sobre els competidors. L'endemà, la resta de mitjans cercarien veus, autoritzades o no, per treure el net de la gran notícia i trobar indicis prou fiables que la cosa és seriosa. Aquell que filtrà la nova es presentaria davant dels socis amb els diaris com a confirmació de la pressió social que existeix amb el tema i la conveniència de dur-lo ja a Consell de Govern. Davant de les notícies aparegudes, els socis s'encabronarien i filtrarien, als seus amics o als amics dels seus enemics, les claus de les divergències. El dia D a l'hora H, el/la portaveu del govern apareixeria davant dels mitjans per a reconèixer que en el Consell de Govern no s'ha pogut enllestir allò que, inexplicablement, havia duit a una reunió que hauria de ser de tràmit. El dubte que ens quedaria seria determinar si el/la portaveu s'empegueiria del «paperillo» o si el faria de gust; un tant pervers, però gust al cap i a la fi.\nSi en el pacte signat existís el compromís de fer una altra llei on als malalts de pròstata, davant d'una urgència, se'ls permetés pixar en les papereres (excepte, per qüestions de seguretat, les d'enrevessat disseny), i passassin els dies sense que la conselleria competent iniciàs els tràmits, des d'un partit del pacte de govern es presentaria la proposta al Parlament per tal que l'oposició fes bulla recordant que en el tema de les papereres comparteixen interessos amb el nerviós membre del govern. Telefonades a balquena aconseguirien retirar la proposta parlamentària però mantendrien intacta la sensació generalitzada que els socis són qualsevol cosa menys lleials.\nEl més trist és que la deslleialtat, la poca -nul·la- estratègia comunicativa conjunta i la manca d'interès que el govern aconsegueixi millor imatge que la imatge particular de cada un dels seus socis es manifesta amb temes sensibles que interessen a la ciutadania i que, per tant, provoquen frustració per la nefasta gestió política del pacte. N'hi ha que encara mantenim confiança en la gestió del dia a dia (entre altres coses, perquè és quasi impossible fer-ho pitjor que els antecessors) però l'hem perduda en la capacitat de mantenir la il·lusió en un projecte comú. Ni únic ni homogeni -ja ho sabem- però comú i, sobretot, amb més intel·ligència que la vivor que pretenen demostrar per separat.


2018 – Ningú és Perfecte\nPassem pàgina. Any nou. Llibreta nova. Sense estrips, ni arrugues, ni taques de tinta. 365 dies nous de trinca.\n52 setmanes plenes de dilluns de son, però també de divendres curulls de promeses.\nEm miro el calendari, ben net, i hi dibuixo els primers cercles que emboliquen aniversaris i festes. Passejo els dits per les planes de l’agenda i les imagino esquitxades de sopars amb els amics, sortides d’enamorats i lectures imprevistes.\nLa felicitat és simple, per definició. Un matí de mandres, un bon llibre, un berenar compartit, una mica d’escalf.\nPerò els anys nous ja les tenen aquestes coses: arriben carregats d’expectatives, de possibilitats, i així els somiem mentre la rutina no s’escampa amarant els mesos i les estacions.\nDesitjo que el 2018 siguem més amables els uns amb els altres. Que les curses al poder i la glòria, i el neguit de la supervivència no ens facin oblidar que tots som persones. Amb les nostres mancances i virtuts. Amb els nostres neguits i il·lusions.\nM’agradaria dibuixar un nou any en què tothom visqués dignament, tothom fes alguna cosa pels altres sense esperar-ne res a canvi i intentéssim millorar i superar-nos per ser millors que l’any passat.\nA mesura que passen els anys, el gimnàs i les classes d’anglès es difuminen per centrar-me en el que de debò importa.\nLa vida és massa curta i massa bonica per deixar-la passar sense dir als altres com són d’importants per a tu, per deixar-la escolar traspuant recança i gelosia, o per deixar-la fer de casa a la feina i de la feina a casa.\nDesitjo que tots plegats tinguem un nou any ple de vida que valgui la pena viure.\n2 de gener de 2018 2 de gener de 2018 Ningú és PerfecteCoses que penso, Diari d'Andorra\nSegüent entradaPas de la Casa


Olot presenta el cartell de Rafel Griera per a les Festes del Tura d'aquest any - Diari de Girona\nOlot presenta el cartell de Rafel Griera per a les Festes del Tura d'aquest any\n16·07·10 | 02:00\nL'autor, Rafel Griera, davant del cartell de les Festes del Tura. X:V\nEl regidor de Festes, Joaquim Monturiol, ahir al vespre, va presentar el cartell promocional de les Festes del Tura 2010. L'escollit va ser el treball del pintor Rafel Griera, un olotí nascut a Las Palmas de Gran Canària el 1934. La Comissió de Festes un any escull el cartell a través de concurs i l'altre ho fa basant-se en el reconeixement d'una trajectòria artística vinculada a la ciutat, com ha estat el cas de Rafel Griera. La presentació del cartell va tenir lloc al Museu dels Sants d'Olot. Segons Monturiol, la causa va ser perquè s'hi guarden els gegants d'Olot originals (1889). Sobre un fons salmó i blau, el cartell conté els gegants , els cabeçuts i el cap de lligamosques.\nLa relació amb els sants de Griera és llunyana perquè el seu pare tenia un taller de sants a Olot, on l'autor va aprendre totes les tècniques relacionades amb la creació de sants i en conseqüència es va convertir en un expert en el ?dibuix i la pintura. També va estudiar a l'Escola de Belles Arts d'Olot. Va ser un pintor molt precoç perquè només amb 12 anys va guanyar el seu primer premi al Centre Catòlic. Amb 18 anys va formar part del grup Cràter d'Art. L'any 1954 va fer la primera exposició. A partir d'aquell moment va exposar en galeries reconegudes de Palma de Mallorca, Olot, Barcelona, Madrid, Sitges, Girona, i Sant Cugat del Vallès.\nL'acte va servir per presentar el disseny dels gots reciclables. L'autor dels gots és el conegut artista, Tavi Algueró, el qual va presentar uns gots amb la imatge d'un cabeçut abillat amb el casc del gegant. A pesar del cap gros del cabeçut el casc del gegant li va gros. D'aquesta manera, Algueró ha volgut destacar la desproporció entre les dues figures de la farandula.\nL'alcalde, Lluís Sacrest, va fer públic que els membres del grup Pim, pam, pum , foc seran els pregoners de les festes del 2010. La causa és el 25 aniversari d'una entitat que s'ha caracteritzat per la participació a les Festes del Tura. L'entitat cada any organitza el ?correfoc.


El que fa Drew Carey per episodi com a amfitrió de 'El preu és correcte' - Històries\nAixò és el que fa Drew Carey per episodi com a amfitrió de 'El preu és correcte' — 2022\nSembla una bogeria que Drew Carey ha estat allotjant El preu és correcte des del 2007. Ex amfitrió Bob Barker Va decidir retirar-se després d’acollir el popular programa de jocs des del 1972. Us heu preguntat mai quant guanyen els amfitrions dels jocs? Acullen l’espectacle dia rere dia, durant molts anys.\nendevinalles que et fan pensar\nDrew era conegut anteriorment per El Drew Carey Show i De qui és la línia? Quan se li va demanar que assumís les funcions d’allotjament per a El preu és correcte , tot just havia començat a organitzar el programa de jocs de la CBS El poder de 10 . Drew dit a David Letterman, 'Ells [CBS] es van acostar a mi just després del pilot per' Power of 10 'i vaig dir:' No. '\nEsbrineu quant guanya Drew Carey per episodi de 'The Price is Right'\nVa continuar: 'Després em van trucar un mes després ... Em vaig reunir amb ells i coses semblants, i des de llavors estem negociant. No he pogut dir res, però durant el vostre bit de ‘Harry Potter’ (sincerament, va ser com fa 15 minuts) em van trucar. És un tracte fet. Sóc el nou amfitrió de ‘El preu és correcte’ ”.\nRELACIONATS: Què passa quan guanyes un cotxe nou amb 'El preu és correcte'\nSegons Patrimoni net de celebritats , Segons Drew, guanyaria aproximadament un milió de dòlars per episodi. Actualment val uns 165 milions de dòlars. Tot i això, va deixar de filmar al febrer, fins i tot abans COVID-19 va tancar molts horaris de rodatge . Drew va deixar de rodar perquè va morir la seva ex promesa, Amie Harwick.\nque ven vi de granja boones a prop meu\nAleshores va dir: “Amie i jo teníem un amor que la gent té la sort de tenir un cop a la vida. Va ser una força positiva al món, una campiona incansable i sense disculpes per a les dones i apassionada del seu treball com a terapeuta. Estic superat pel dolor. M’agradaria donar-vos les gràcies per endavant per donar-me privadesa a mi i a tothom que estimava Amie mentre intentem resoldre aquesta tràgica situació ”.\nelvira mestressa de la foscor sense maquillatge\nCançó Mac Fleetwood del 1976\nets el meu sol lletra de cançó de bressol


Ibai organitza combats de boxe entre creadors de contingut – Bell-lloc Report\nIbai organitza combats de boxe entre creadors de contingut\nEl dimecres 17 de març, el famosíssim streamer Ibai Llanos va anunciar que diferents creadors de contingut lluitaran en combats de boxa entre ells.\nEn total seran 3 combats, eque enfrontaran a 6 creadors de contingut. El combat més popular, a causa de polèmiques anteriors, es el de el famós youtuber, streamer y exprofessional del joc League Of Legends Reven, qui lluitara contra el també youtuber y streamer ElMillor. En els seus canals es poden veure videos de ells entrenen molt dur pel dia del combat.\nEl segon combat que es farà es del famós youtuber i actual streamer Torete contra el streamer y exjugador de Handball Future, en el seus canals de YouTube hi han vídeos seus entrenant.\nL’últim combat que es farà és el del famosíssim youtuber y streamer ByViruzz contra el famós streamer y jugador de rugby Mister Jagger. En els seus canals de YouTube hi han vídeos seus entrenant.\nEls combats es realitzaran el dimecres 26 de maig, però potser es canvia la data. Els combats es transmetran en directe des del canal de Twitch de Ibai Llanos. També hi haurà actuacions, però encara no s’ha dit qui actuara.\nAqui estan els canals dels creadors de contingut per si voleu veurel’s entrenar:\nIbai Llanos: https://www.youtube.com/channel/UCaY_-ksFSQtTGk0y1HA_3YQ


La Seu augmenta un 17 per cent les subvencions per a la promoció del municipi — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Seu augmenta un 17 per cent les subvencions per a la promoció del municipi\nLa Seu augmenta un 17 per cent les subvencions per a la promoció del municipi\nL'Ajuntament urgellenc destina un total de 41.000 euros als ajuts per a emprenedors, incentivant de forma especial els establiments que vulguin millorar en eficiència energètica\nMireia Font i Jordi Mas en la presentació dels ajuts a la promoció econòmica (Foto: Ajuntament de la Seu)\nEl ple de l'Ajuntament de la Seu d'Urgell aprovarà amb tota probabilitat aquest dilluns al vespre les bases reguladores de les subvencions per a la promoció del municipi. Els ajuts, que ascendeixen a un total de 41.000 euros, han augmentat un 17 per cent en relació amb l'any passat. Així ho ha explicat en roda de premsa la tinent l'alcalde de Promoció Econòmica, Mireia Font.\nSi es compleixen tots els requisits, els interessats poden aconseguir fins a un màxim de 4.000 euros. Respecte a les subvencions, Font també ha destacat que enguany s'incentivarà de forma especial els establiments que vulguin millorar en eficiència energètica.\nEn els darrers quatre anys l'Ajuntament de la Seu ha aportat més de 95.000 euros per a la promoció del municipi.\nLes persones que hi estiguin interessades caldrà que presentin la seva sol·licitud a l’Oficina d’Atenció Ciutadana de l’Ajuntament de la Seu d'Urgell. Al respecte, Mireia Font ha animat tots aquells urgellencs que així ho desitgin a demanar informació als tècnics de la Regidora de Promoció Econòmica, on seran atesos i se'ls oferirà tota la informació necessària.


ᐅ Activitats en família i amics a Vilabella - Esportec\nACTIVITATS A VILABELLA EN FAMÍLIA I AMB AMICS\nOferim un gran ventall d'activitats en grup a prop de Vilabella adaptables tant per a families com per a grups d'amics.\nExperts en activitats en grup a l’aire lliure a Vilabella\nComptem amb molts anys d'experiència en la realització d’activitats familiars a prop de Vilabella adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Vilabella amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Vilabella Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Vilabella on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Vilabella amb amics\nActivitats esportives i d'aventura a prop de Vilabella per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Vilabella, per tal que pugueu descobrir els indrets més idíl·lics de les nostres contrades.\nFestes d'aniversari a Vilabella\nSortides amb la família a Vilabella\nComiats de solter a Vilabella\nCoses a fer amb parella a Vilabella\nExperiències esportives a Vilabella\nExcursions a Vilabella\nCelebracions a Vilabella\nTurisme a Vilabella\nRutes en segway a Vilabella\nCates de vi a Vilabella\nVisites a cellers a Vilabella\nSom creadors d'experiències a prop de Vilabella. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Vilabella i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Vilabella que us proposem.\nOferim tot tipus d'activitats a prop de Vilabella, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Vilabella que oferim.\nActivitats per a totes les edats a Vilabella, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Vilabella i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Vilabella amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Vilabella, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Vilabella, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Vilabella per a tot tipus d'edats.